*Hakusana "Oporto" ohjaa tänne. Samannimisestä ravintolaketjusta katso Oporto (ravintolaketju)*


  

  

  

  

  

  

  

  

**Porto** on kaupunki Portugalin pohjoisosassa. Vuonna 2021 Portossa oli 231 800 asukasta, mitä teki siitä Portugalin neljänneksi suurimman kaupungin. Kolmanneksi suurin on Porton naapurikaupunki Vila Nova de Gaia. Koko metropolialueella, johon myös Vila Nova de Gaia kuuluu, oli 1,7 miljoonaa asukasta.

Porton kaupungin mukaan on nimetty Douron jokilaakson alueella valmistettava portviini, ja kaupungista juontaa juurensa alun perin myös Portugalin nimi.

Maantiede, ilmasto ja nähtävyydet
---------------------------------

Porton ilmastodiagrammi.
Porto sijaitsee Atlantin rannikolla maan pohjoisosassa, Douro-joen pohjoisrannalla. Etäisyys Portosta maan pääkaupunkiin Lissaboniin on noin 280 km.

Porton sateet ajoittuvat talvipuolelle vuotta, eniten sataa joulu- ja tammikuussa, keskimäärin noin 170 mm. Vuoden lämpimin kuukausi on elokuu, jolloin keskimääräinen ylin lämpötila on 25 astetta. Kylmintä on tammikuussa, keskimääräinen alin on silloin +5 astetta.

Porton kuuluisimpia nähtävyyksiä on kaupungin historiallinen keskusta, joka lisättiin vuonna 1996 Unescon maailmanperintöluetteloon. Alueella sijaitsevat mm. São Bento -rautatieasema sekä Clérigosin kirkon 76 metriä korkea kellotorni, Torre dos Clérigos. Suosittuja turistikohteita ovat myös Douro-joen vastarannalla, Vila Nova de Gaiassa, sijaitsevat portviinikellarit.

Historia
--------

Porto on saanut nimensä jo roomalaisaikana, jolloin Lusitanian asutukset sijaitsivat molemmin puolin Douro-jokea. Kaupunki oli lyhyesti maurien käsissä mutta valloitettiin takaisin vuonna 1000, jolloin siitä tuli Portucalen kreivikunnan pääkaupunki. Henrik Purjehtija syntyi Portossa 1394. Seuraavina vuosisatoina portviinistä tuli tärkeää liiketoimintaa, kun britit eivät voineet ostaa viiniä Ranskasta poliittisista syistä. Viinistä saatu pääoma auttoi kaupunkia teollistumaan 1800-luvun loppupuolella.

Liikenne
--------

Francisco de Sá Carneiron lentoasema sijaitsee noin 12 kilometrin päässä Porton historiallisesta keskustasta luoteeseen.

Porto on Portugalin pohjoisosien rautatieverkon solmukohta. Junamatka Lissaboniin kestää kolme tuntia ja maksaa alle 20 euroa.

Ribeirasta kaupungin keskustaan nousevassa jyrkässä rinteessä kulkee funikulaari. Raitiovaunuja käytetään enää kolmella linjalla, mutta niitä suositellaan matkailijoille hienojen näköalojen vuoksi. Linja-autot ovat edullisia ja kulkevat tunnin välein läpi yön.

Kulttuuri ja urheilu
--------------------

Portossa toimii 94 soittajan vakituinen sinfoniaorkesteri. Se on perustettu vuonna 1947. Vuonna 2006 perustettiin barokkiorkesteri, joka esiintyy samassa musiikkitalossa sinfoniaorkesterin kanssa.

Portosta on myös kotoisin Portugalin jalkapalloliigan yksi menestyksekkäimmistä joukkueista, FC Porto.

Lähteet
-------

1. 1 2 3  INE: Väestö- ja asuntolaskenta - 2021 väestönlaskenta *tabulador.ine.pt*. Kansallinen tilastolaitos. Viitattu 16.1.2023.
2. 1 2  Nivaldo: Portugalin 10 suurinta kaupunkia – virallinen väestönlaskenta 2021 *Buenas Dicas – Viagem Inteligente*.  19.5.2022. Viitattu 17.1.2023. (portugaliksi)
3. ↑
4. 1 2  Porto History (Porto put the ‘Portu’ in ‘Portugal’. The name dates from Roman times, when Lusitanian settlements straddled both sides of the Douro’s banks.) Lonely planet.  Arkistoitu 29.1.2015. Viitattu 29.1.2015.
5. ↑  Porto Encyclopedia Britannica. Viitattu 29.1.2015.
6. ↑  Porto climate World Meteorological Organization. Viitattu 29.1.2015.
7. ↑  Historic Centre of Oporto UNESCO World Heritage Centre. Viitattu 5.9.2012.
8. ↑  Getting there & away Lonely Planet. Viitattu 29.1.2015.
9. ↑  Getting around Lonely Planet. Viitattu 29.1.2015.
10. ↑  Apresentação Casa da Música. Viitattu 30.1.2015.
11. ↑  Orquestra Barroca Casa da Música Casa da Música. Viitattu 30.1.2015.

Aiheesta muualla
----------------

* 

* Matkaopas aiheesta Porto Wikivoyagessa (englanniksi)
* Câmara Municipal do Porto - Kaupungin kotisivu (portugaliksi)

* Kuvia tai muita tiedostoja aiheesta **Porto** Wikimedia Commonsissa

Porton piirin kunnat

* Amarante
* Baião
* Felgueiras
* Gondomar
* Lousada
* Maia
* Marco de Canaveses
* Matosinhos
* Paços de Ferreira
* Paredes
* Penafiel
* Porto
* Póvoa de Varzim
* Santo Tirso
* Trofa
* Valongo
* Vila do Conde
* Vila Nova de Gaia


Euroopan kulttuuripääkaupunki

|  |  |
| --- | --- |
| 1980-luku | 
* 1985: Ateena
* 1986: Firenze
* 1987: Amsterdam
* 1988: Länsi-Berliini
* 1989: Pariisi

 |
| 1990-luku | 
* 1990: Glasgow
* 1991: Dublin
* 1992: Madrid
* 1993: Antwerpen
* 1994: Lissabon
* 1995: Luxemburg
* 1996: Kööpenhamina
* 1997: Thessaloniki
* 1998: Tukholma
* 1999: Weimar

 |
| 2000-luku | 
* 2000: Avignon · Bergen · Bologna · Bryssel · Helsinki · Krakova · Praha · Reykjavík · Santiago de Compostela
* 2001: Rotterdam · Porto
* 2002: Brugge · Salamanca
* 2003: Graz
* 2004: Genova · Lille
* 2005: Cork
* 2006: Patras
* 2007: Sibiu · Luxemburg
* 2008: Liverpool · Stavanger
* 2009: Vilna · Linz

 |
| 2010-luku | 
* 2010: Essen · Istanbul · Pécs
* 2011: Turku · Tallinna
* 2012: Guimarães · Maribor
* 2013: Marseille · Košice
* 2014: Riika · Uumaja
* 2015: Mons · Plzeň
* 2016: San Sebastián · Wrocław
* 2017: Aarhus · Páfos
* 2018: Leeuwarden · Valletta
* 2019: Matera · Plovdiv

 |
| 2020-luku | 
* 2020: Rijeka · Galway
* 2021: Timișoara · Elefsína
* 2022: Kaunas · Esch-sur-Alzette
* 2023: Veszprém
* 2026: Oulu

 |